После рата ФТ-17 је извожен у многе земље (Пољска, Естонија, Литванија, Румунија, Југославија, Чехословачка, Швајцарска, Белгија, Холандија, Шпанија, Бразил, Турска, Иран, Финска и Јапан). Захваљујући масовној производњи и извозу француски тенк ФТ-17 је био први тенк у наоружању оклопних снага многих земаља укључујући и САД. Учествовао је у многим сукобима, као што су Руски грађански рат, Пољско-совјетски рат, Кинески грађански рат и Шпански грађански рат.